Gandia consolida la presencia en fires internacionals amb l'assistencia a la ITB de Berlin
11 març 2024

## Gandia consolida la presencia en fires internacionals amb l'assistencia a la ITB de Berlin11 març 2024Última actualització: 11 març 2024

![](../gestion/img/c39612c45373f7682a35ca83d172365d3fc9b1c82f79ec15f934a7b6b201901c.jpg)  
  

Gandia va participar la setmana passada a la prestigiosa **fira ITB de Berlín** i ho va fer de la mà de València Turisme, patronat provincial de Turisme de la Diputació de València, dins l'estand de Turespaña.

  
Es tracta d'una fira internacional que és considerada la principal plataforma de la indústria turística en l'àmbit global i que rep una mitjana de 170.000 visitants.

  
L'objectiu del govern municipal amb l'assistència a aquest esdeveniment turístic és enfortir la presència de la destinació davant de diversos turoperadors alemanys i consolidar la posició en aquells mercats on ja es té una oferta establerta. Al llarg de les tres jornades, membres del departament de Turisme ha mantingut diverses reunions estratègiques per planificar operatives i remarcar les riqueses climatològiques i mediambientals que tant aprecia el públic germà.  
  
Amb aquesta participació, i tal com ha indicat la **regidora delegada de turisme, Balbina Sendra**, l'executiu consolida el seu compromís per promoure i expandir _"el nostre atractiu en l'àmbit internacional, treballant en la línia d'atreure visitants amb un poder adquisitiu alt que ens ajuden a augmentar la desestacionalització, ja que són visitants que prefereixen buscar destinacions càlides per evitar els hiverns al centre d'Europa"_. _"Aquesta participació ens permet avançar en l'obertura d'un mercat en una zona molt competitiva, però capaç de generar grans beneficis en el sector"_.

[Twittear](https://twitter.com/share)